Petachinn-a

A petachinn-a a l'ea 'na munèa mediêväle d'u valù de 6 dinè, cuniä da-e secche de Zena e de Sann-a. 

 Stoja 
U numme petachinn-a u l'è d'urigine pupuläre, ligüre streita, e u naŝĉe cumme diminutivu d'a petacca. A poula petachinn-a a l'è atestä zà int'u Trexentu, quand'a l'ea döviä pe survanumme d'u quärtu de grossu, ma ciü avanti a l'è vegnüa u numme ufiçiäle de stu taggiu de munèa. In particulä, u quärtu de grossu u l'è stètu cunióu a Zena e a Sann-a finn-a-u 1556 e u l'ea de valù paigiu a-u sezìn, ch'u vareiva le ascì sei dinè. 

Pe Sann-a u s'è dövióu finn-a l'800 ascì a meza petachinn-a.

A petachinn-a a l'ea cunsciderä 'na munèa asè rèa scinn-a quande n'è stètu truvóu u̇n müggiu pe di travaggi, d'u 1872, a 'na cà int'a Stradda de Vallicèa a Zena, ch'i riva segge da-i anni d'a dediçiùn a-u Carlu VI che de primma.

 Descriçiùn 
A petachinn-a a l'è 'na munèa fèta de mesc-iöja o, da-u françeize, billon, 'na lìga d'argentu e metalli nu presiuxi. De mezüe, e petachinn-e de Zena i gh'han 'n titulu d'argentu a-u 530‰, 'n diametru scinn-a 19 mm e u peizu de 1,3 g, che a Sann-a u muntäva a pocu ciü de 1,4 g.

 Ezenpi 
IndrituRevèrsuDescriçiùn center|frameless|upright=0.5 center|frameless|upright=0.5 Petachinn-a de Zena, d'i anni d'a dediçiùn a-u Carlu VI
 Indritu: scüu spartìu int'i stemmi da França e de Zena, in gìu a scrita K:F:D:IANVE:REX
 Revèrsu: cruxe patente, in gìu a scrita CONRADVS:REX:RO
1380-1422, mesc-iöja, 16,7 mm, 1,29 g center|frameless|upright=0.5 center|frameless|upright=0.5 Petachinn-a de Zena, d'u duxe Tumäxu Freguxu

 Indritu: castellu
 Revèrsu: cruxe patente

1436-1442, mesc-iöja, 17 mm, 0,98 g center|frameless|upright=0.5 center|frameless|upright=0.5 Petachinn-a de Zena, d'u duxe Péu Freguxu

 Indritu: castellu, in gìu a scrita
 Revèrsu: cruxe patente

1450-1458, mesc-iöja, 17 mm, 0,89 g center|frameless|upright=0.5 center|frameless|upright=0.5 Meza petachinn-a de Sann-a, d'i anni d'a dediçiùn a-u Luigi XII

 Indritu: stemma de Sann-a, 
 Revèrsu: cruxe patente e giĝl̂iu de França

1499-1512, mesc-iöja, 15 mm, 0,51 g

 Cultüa 
In qualitè de munèa de pocu valù a petachinn-a, cuscì cumme a petacca, a l'è restä int'a cultüa pupuläre p'indicä de cose de pocu o bassu cuntu. Int'u zeneize, l'è registróu da-u Cazassa a poula petacchinn-a ascì cu'u sensu de 'na botta d'oudù grammu.

 Notte 

 Bibliugrafia 


 Ätri prugètti 

 Ligammi de föa 



Categorîa:Numismatega
Categorîa:Stöia da Ligùria